Harrikatz

Harrikatza, besterik gabe ikatza ere deitua, erregai fosil beltz eta gogorra da, gehienbat karbonoz osatua eta landare jatorri duena. Ikatz izenarekin minerala ez den eta landare edo animalia substantziei ura eta beste osagai lurrunkor batzuk kenduz eskuratzen den egur ikatza ere izendatzen da.

Harrikatza arroka sedimentario beltz edo beltz marroixka da, naturan, gehienetan, zain edo beta deritzen geruzetan pilatuta agertzen dena. Formarik gogorrenak, esaterako antrazita, arroka metamorfikotzat har daiteke, tenperatura eta presio handiak jasan izan dituen harria baita. Ikatzaren elementurik nagusiena karbonoa da, eta hidrogenoa, sufrea, oxigenoa eta nitrogenoa ere ditu. Historian zehar oso baliabide erabilia izan da energia iturri gisa eta meatzaritza jarduera handia eragin du. Gaur egun, batez ere elektrizitatea edota beroa sortzeko erretzen da, baina kokea eta gasa produzitzeko ere erabiltzen da.

Munduko ikatz ekoizle handienak herrialdeok ziren 2011n: Txina 3.520 milioi tona (Mt), Ameriketako Estatu Batuak 992,8 Mt, India 588,5 Mt, Australia 415,5 Mt, Errusia 333,5 Mt, Indonesia 324,9 Mt, Hego Afrika 255,1 Mt, Polonia 139,2 Mt, Kazakhstan 115,9 Mt eta Ukraina 86,8 MtBP Statistical Review of World Energy June 2012 Bp.com.

 Harrikatzaren eratzea 
Harrikatza erregai fosila da, naturan harri eran aurkitzen dena. Geologia aldi askotan zehar airearen ukimenetik kanpo jasandako presioaren, beroaren eta bakterioen eraginez eratu den ikatza da. Historiaurreko basoetako egurra istingetan pilatuz eta lurperatuz joan zen eta, lehen pauso batean, eta prozesu biokimikoek eraginda, zohikatz delako ikatza eratu zen. Ondoren, bakterioen eraginez, zohikatz hori lignito bilakatu zen, eta lignitoa, berriz, presioaren eta beroaren eraginez ikatz azpibituminoso, harrikatz bituminoso eta azkenik antrazita. Antrazita da ikatzaren eraketan azken gaia, eta lur geruzen tolestatze prozesuan harrikatzak jasandako presioaren eta tenperatura garaien ondorioz eratu zen.

 Erauzketa 
Harrikatza erauzteko bi metodo daude: lur gaineko meatzaritza eta lurpeko meatzaritza. Ikatz-hobiaren geologia nolakoa den, bata edo bestea erabiltzen da. Gaur egun, lurpeko meatzaritza da gehien baliatzen dena, baina herrialde ekoizle nagusietako batzuetan aire zabaleko meategiak oso hedaturik daude. Esate baterako, Australiako produkzioaren % 80 eta Estatu Batuetakoaren % 67 lur gaineko meatzaritzaren bidez erauzten daCoal mining World Coal Association. Worldcoal.org.

 Lur gaineko meatzaritza 
Lur gaineko meatzaritza, atari zabaleko meatzaritza ere deitua, ikatza lurraren azaletik hurbil dagoenean besteriki ez da errentagarria. Metodo honen bitartez, hobiko ikatzaren ehuneko handiagoa (% 90 edo gehiago) erauzten ahal da lurpeko meatzaritzaren bidez baino, ikatz zain guztiak baliagarriak direlako.thumb|250x250px|Euzkadi lokomotorra ikatzezko kargarekin Azpeitiko Burdinbidearen Euskal Museoan.
Atari zabaleko meategiek oso eremu handia har dezakete, neurri larriko makineria erabiliz: dragak, gaineko harri-geruza kentzeko, pala mekanikoak, kamioi handiak, ikatza eta hondakinak garraiatzeko, hondeamakinak eta garraiagailuak.

Lurzorua eta gaineko harri-geruza lehergaien bidez hautsi eta, ondoren, dragak edota pala eta kamioiak erabiliz, kentzen da. Harrikatza agerian dagoenean, zulatu, apurtu eta zerrendaka erauzten da. Azkenik, ikatza kamioi handi edo garraiagailutan zamatzen da, manipulazio plantara edo erabili behar den tokira eramateko.

 Lurpeko meatzaritza 
Lurpeko meatzaritzan lan egiteko bi modu nagusi daude: ganbera eta zutabeen sistema eta lantegi luzeena.
 Ganbera eta zutabeen sisteman, "ganbera"-sare bateko harrikatza ateratzen da, tartean ikatzezko "zutabe" sail bat utziz, sabaia eror ez dadin. Zutabeetan, erauzi gabe, ikatz guztiaren % 40 gera daiteke (parte bat ondoko fase batean ateratzen ahal da).
 Lantegi luzeen sisteman, ikatz-zainaren sekzio bateko mineral guztia erauzten da, zizaila-kargatzaile mekanikoak erabiliz. Lanean hasi baino lehen, planifikazioa ezibestekoa da, sekzio osoan geologia egokia dela ziurtatzeko. Ikatza ateratzen ari den bitartean, euskarri hidrauliko batzuek eusten diote sabaiari. Ondoren, euskarriak kendu eta sabaia erortzen uzten da. Metodo horren bidez, hobiko ikatzaren % 75 ustiatzen ahal da.

 Erabilpena 
Harrikatza elektrizitatea sortzeko energia iturri nagusia da mundu mailan, bai eta karbono dioxidoaren isurketa iturri handienetakoa ere. Mundu osoko argindarraren % 40 ikatzaren bidez lortzen daEgoitz ETXEBESTE ADURIZ: «Beltzetik berderako bidean» Zientzia.net, eta zenbait herrialdetan ehuneko handiagoa da: Polonian % 94, Hego-Afrikan % 92, Txinan % 77 eta Australian % 76Le charbon comme ressource World Coal Institute. Worldcoal.org... Zentral termoelektrikoak ikatz meatokien inguruan egon ohi dira produkzio-kostua merkatzekoMiren OTXOA DE BAKEDANO: Energia baliabideak Eusko Jaurlaritzaren Argitalpen Zerbitzu Nagusia. Hezkuntza.ejgv.euskadi.net.

Harrikatza oxigenorik ez dagoen toki batean oso tenperatura altuetan (1000 °C baino gehiago) erretzean kokea lortzen da. Hori labe garaietan erabiltzen da altzairua ekoizteko. Mundruna, kokegintzako azpiproduktua, koloragarriak, intsektizidak, leherkariak, plastikoak eta bikea ekoizteko baliatzen da.

Harrikatzaren destilazio suntsikorraren bitartez harrikatz-gasa lortzen da. Gas hori, berriki arte, hiri handietako etxeetako erregai gisa erabili da. Oso toxikoa eta kutsatzailea denez gero, gas naturalak ordeztu du. Harrikatzaren likidotzearen bidez, berriz, hidrokarburo likidoak (petrolio sintetikoa) erdiesten dira.

 Ekoizpena 
 Munduko harrikatz erreserbak 
+ Harrikatz erreserba erauzgarriak 2008 amaieran (milioi tonatan)Survey of Energy Resources 2010 World Energy Council. Worldenergy.orgHerrialdeaAntrazita & BituminosoaAzpibituminosoaLignitoaDenetaraMunduko erreseben ehunekoa108.50198.61830.176237.29522,649.08897.47210.450157.01014,462.20033.70018.600114.50012,637.1002.10037.20076.4008,956.10004.50060.6007,099040.60040.6994,715.35116.5771.94533.8733,921.500012.10033.6003,930.1560030.1563,5936113.40013.7701,66.36638006.7460,83.4748722.2366.5280,84.33801.3715.7090,71.5202.9041.1055.5290,604.55904.5590,5003.0203.0200,448402.3692.8530,31.17001.3502.5200,321902.1742.3660,301661.9042.0700,352901.8142.3430,34701.8531.9000,2134391.2081.6600,2001.2391.2390,1860300511.2110,11.203001.2030,119209081.1000,1008128120,1007947940,130030006000,133205333-7.000571–15.000Alan SHERWOOD eta Jock PHILLIPS: Coal and coal mining – Coal resources, Te Ara – the Encyclopedia of New Zealand, 2009-03-020,1200300305300,1404995030,1502005020,1005005000,1Gainerakoak3.4211.3468465.6130,7 Denetara 404.762260.789195.387860.938100

 Harrikatz ekoizle handienak 
+ Harrikatz ekoizle nagusien produkzioa urteko (milioi tonatan)Herrialdea200320042005200620072008200920102011Ehunekoa (2011) 1.834,9 2.122,6 2.349,5 2.528,6 2.691,6 2.802,0 2.973,0 3.235,0 3.520,0 %45,7 972,3 1.008,9 1.026,5 1.054,8 1.040,2 1.063,0 975,2 983,7 992,8 %12,9 375,4 407,7 428,4 449,2 478,4 515,9 556,0 573,8 588,5 %7,6 350,4 364,3 375,4 382,2 392,7 399,2 413,2 424,0 415,5 %5,4 276,7 281,7 298,3 309,9 313,5 328,6 301,3 321,6 333,5 %4,3 114,3 132,4 152,7 193,8 216,9 240,2 256,2 275,2 324,9 %4,2 237,9 243,4 244,4 244,8 247,7 252,6 250,6 254,3 255,1 %3,3 204,9 207,8 202,8 197,1 201,9 192,4 183,7 182,3 188,6 %2,4 163,8 162,4 159,5 156,1 145,9 144,0 135,2 133,2 139,2 %1,8 84,9 86,9 86,6 96,2 97,8 111,1 100,9 110,9 115,9 %1,5 80,2 81,3 78,8 80,2 76,8 79,5 73,8 76,8 86,8 %1,1 50,0 53,7 59,1 65,6 69,9 73,5 72,8 74,4 85,8 %1,1 Mundu osoan 5.301,3 5.716,0 6.035,3 6.342,0 6.573,3 6.795,0 6.880,8 7.254,6 7.695,4 %100


 Erreferentziak 

 Ikus, gainera 
Gas natural likidotu

 Kanpo estekak 
  World Coal Institute Worldcoal.org

Kategoria:Ikatza